
hae Yliopiston TOIMIELIMIIN opiskelijaedustajaksi!
Tämä on tilaisuutesi vaikuttaa! Helsingin yliopiston ylioppilaskunta etsii opiskelijaedustajia mitä erilaisempiin tehtäviin. Katso alta kaikki avoimena olevat paikat yliopiston toimielimissä! 
[bookmark: _Hlk100215860]
YLIOPISTOKOLLEGIO
Yliopistokollegion jäsenenä pääset vaikuttamaan koko yliopiston tulevaisuuden suuntaan, tuot opiskelijoiden näkökulman kuulluksi ja samalla luot hyödyllisiä verkostoja. Yliopistokollegiossa toimimisesta voi myös saada opintopisteitä, ja lisäksi kokouksista maksetaan kokouspalkkio. Yliopistokollegioon valitaan opiskelijaedustajia jokaisesta yliopiston tiedekunnasta sekä Svenska social- och kommunalhögskolanista.

Yliopistokollegion jäseninä on professoreita, yliopiston muuta henkilöstöä ja opiskelijoita kaikista yliopiston tiedekunnista.  Yliopistokollegion tehtävänä on mm. 

· valita yliopistoyhteisön ulkopuoliset jäsenet yliopiston hallitukseen,
· vahvistaa yliopistoyhteisöä edustavat jäsenet yliopiston hallitukseen 
· valita yliopiston kansleri ja tilintarkastajat sekä 
· vahvistaa yliopiston tilinpäätös ja toimintakertomus. 
· kokoontua vähintään kaksi kertaa vuodessa keskustelemaan yliopistoa koskevista asioista

Yliopistokollegion jäsenenä pääset varmistamaan, että opiskelijoiden näkökulma otetaan huomioon yliopiston tulevaisuuden suunnassa. Helsingin yliopiston hallintokieli on yliopistolain mukaan suomi, mistä johtuen yliopistokollegio työskentelee pääasiassa suomeksi. Kokouksissa on sopimuksen mukaan mahdollista käyttää myös muita kieliä. Etsimme yhtä varajäsentä Teologisesta tiedekunnasta kaudelle 1.1.2026-31.12.2027

SAMARBETSGRUPPEN FÖR DEN TVÅSPRÅKIGA VERKSAMHETEN PÅ CENTRUMCAMPUS
Samarbetsgruppen för den tvåspråkiga verksamheten på centrumcampus eli keskustakampuksen kaksikielisten asioiden yhteistyöryhmässä kehitetään ja koordinoidaan kampuksen ruotsinkielistä ja kaksikielistä toimintaa ja opetusta. Ryhmä voi käsitellä esimerkiksi opiskelijoiden mahdollisuutta tehdä tenttejä kaksikielisesti tai saada poikkitieteellistä opetusta ruotsiksi. Voit hakea toimielimeen, jos opiskelet humanistisessa, oikeustieteellisessä, kasvatustieteellisessä tai valtiotieteellisessä tiedekunnassa tai Svenska Social- och Kommunalhögskolanissa. Etsimme yhtä varsinaista ja kahta varajäsentä kaudelle 1.1.2026-31.12.2027. Työryhmän työskentelykieli on ruotsi.
TVEX-SAMARBETSGRUPPEN 
Kaksikielisten tutkintojen yhteistyöryhmässä, Tvex-samarbetsgruppenissa on edustettuna kaksikielisten tutkintojen toimijat Viikin, Kumpulan ja keskustan kampuksilta. Sen tehtävänä on tukea yhteistyötä yli tiedekuntarajojen ja jakaa hyviä käytäntöjä. Voit hakea tehtävään, jos opiskelet tai olet opiskellut kaksikielistä tutkintoa Kumpulan kampuksilla. Etsimmekin yhtä varsinaista Viikin kampukselta kaudelle 1.1.2025-31.12.2026. Yhteistyöryhmän työskentelykieli on ruotsi.




TIEDEKUNTANEUVOSTOT
Tiedekuntaneuvosto on tiedekunnan monijäseninen hallintoelin, jonka puheenjohtajana toimii dekaani. Tiedekuntaneuvoston tehtävänä on kehittää tiedekunnan opetusta ja tutkimusta, vastata laadunhallinnasta, päättää mm. tutkintovaatimuksista, opetussuunnitelmasta ja opiskelijoiden valinnan perusteista sekä käsitellä tiedekunnan laajakantoiset suunnitelmat ja muut periaatteellisesti tärkeät asiat. 
Tiedekuntaneuvoston jäsenenä pääset vaikuttamaan tiedekuntasi ja tieteenalasi tulevaisuuden suuntaan, tuot opiskelijoiden näkökulman kuulluksi ja samalla luot hyödyllisiä verkostoja. Myös varajäsenet voivat yleensä olla paikalla kokouksissa ja saavat käyttää puheoikeutta. Seuraavien tiedekuntien tiedekuntaneuvostoissa on tyhjiä paikkoja: 
· Bio- ja ympäristötieteellinen tiedekunta: 5 varajäsentä
· Eläinlääketieteellinen tiedekunta: 1 varajäsen
· Oikeustieteellinen tiedekunta: 2 varajäsentä
· Farmasian tiedekunta 1 varajäsen
· Matemattis-luonnontieteellinen tiedekunta: 1 varajäsen
Oikeusturvalautakunta
Yliopiston tutkinto- ja oikeusturvajohtosäännön mukaan yliopistolla on opintosuorituksia koskevien oikaisupyyntöjen käsittelyä varten oikeusturvalautakunta, jonka rehtori asettaa.

Oikeusturvalautakunta tekee myös aloitteita opiskelijoiden oikeusturvan kehittämiseksi sekä antaa lausuntoja opiskelijoiden oikeusturvaa koskevissa kysymyksissä. Oikeusturvalautakunnan työskentelykieli on suomi. Etsimme yhtä varajäsentä kaudelle 1.8.2025-31.7.2027
hELSINGIN YLIOPISTON KAMPUSTEN KIRJASTONEUVOTTELUKUNNAT
Hae kampuksesi kirjastoneuvottelukuntaan ja voit vaikuttaa juuri sinun kirjastosi palveluihin! Yliopiston kaikilla neljällä kampuskirjastolla on oma neuvottelukunta, jonka tehtävänä on toimia kirjaston käyttäjien yhteistyöfoorumina ja osallistua muun muassa kirjastopalveluiden strategiseen kehittämiseen ja kokoelmahankintojen suunnitteluun. Etsimme yhtä varsinaista jäsentä Meilahden neuvottelukuntaan ja yhtä varsinaista jäsentä Viikin neuvottelukuntaan kaudelle 1.4.2026-31.3.2028
Tutkijakollegiumin johtokunta
Tutkijakollegiumin tehtävä on harjoittaa korkeatasoista humanistis-yhteiskuntatieteellistä tutkimusta. Se edistää tieteiden välistä vuorovaikutusta yliopiston, tiedekuntien, laitosten ja muiden yksiköiden sekä muiden yliopistojen kanssa. Se pyrkii myös kehittämään ja ylläpitämään edustamiensa alojen kansainvälisiä suhteita ja edistää suomalaisen tutkimuksen kansainvälistä näkyvyyttä.

Tutkijakollegiumin johtokunnan tehtävänä on mm. ohjata ja valvoa laitoksen toimintaa ja taloutta, päättää laitoksen tutkimusteemoista, tehdä esitys jäsenten valinnasta tutkijakollegiumin tieteelliseen neuvottelukuntaan sekä johtajan viran täyttämisestä, nimittää ja ottaa laitoksen tutkijat ja muu henkilöstö sekä asettaa tarvittaessa laitokselle johtoryhmä tai muita valmistelevia elimiä ja tarvittaessa hyväksyä laitokselle työjärjestys. Etsimme yhtä väitöskirjatutkijaa varajäseneksi kaudelle 1.4.2026-31.3.2028
MITÄ OPISKELIJAEDUSTAJALTA ODOTETAAN?
Sinun tulee olla läsnä oleva opiskelija Helsingin yliopistossa. Erityistä osaamista ei edellytetä, vaan tärkeintä on halu oppia ja motivaatio toimia opiskelijaedustajana. Kun lukee kokousmateriaalit hyvin ennen kokousta, kysyy tilanteesta riippuen opiskelutovereiden tai ainejärjestön näkemyksiä kokouksen aiheisiin ja käyttää puheenvuoroja itse kokouksessa, selviytyy tehtävästä jo oikein hyvin. Katso kunkin toimielimen hakulomakkeen ohjeista mahdolliset erityiskriteerit Halloped-hakujärjestelmässä. 
MITEN OPISKELIJAEDUSTAJAKSI HAETAAN?
Hakemukset jätetään Halloped-hakujärjestelmään (beta.halloped.fi) 6.9.2026 klo 23:59 mennessä. Ilmoita hakemuksessasi 
· nykyinen koulutusohjelmasi ja opintosuunta 
· Tarkista Halloped-hakujärjestelmästä, oliko hakukohteellasi erityiskriteerejä tai ominaisuuksia, joita voidaan pitää hyödyllisinä ja jotka kannattaa ilmoittaa hakemuksessa.
Lisäksi hakemukseen kannattaa kirjata seuraavia asioita, joita ylioppilaskunta katsoo eduksesi:
· Motivaatio ja valmiutesi sitoutua tehtävään
· Yhteys kyseisen koulutusohjelman opiskelijoihin 
· Aiempi kokemus hallinnon opiskelijaedustajana, opintovastaavana tai muussa opiskelijaedunvalvontaan liittyvässä tehtävässä 
Ylioppilaskunta toivoo hakijoiksi eri sukupuolten edustajia ja eri opintojen vaiheissa olevia hakijoita monipuolisista taustoista. Oletamme, että olet käytettävissä sekä varsinaisen että varajäsenen tehtävään. Ylioppilaskunta pyrkii huomioimaan eri oppialojen edustavuuden valintoja tehdessään.
Lisätietoja koulutusohjelman johtoryhmässä toimimisesta ja hausta antaa

Koulutuspoliittinen asiantuntija
Riku-Petteri Kyllönen
riku-petteri.kyllonen@hyy.fi
050 3255202

